b"\n_START_ARTICLE_\nLlac Yellowstone\n_START_SECTION_\nHist\xc3\xb2ria\n_START_PARAGRAPH_\nEls boscos i valls que envolten el llac Yellowstone estaven poblats pels amerindis des de la prehis\xc3\xb2ria. El primer descendent d'europeus que el van veure va ser el tramper John Colter a principi del segle XIX.\n_START_SECTION_\nGeologia\n_START_PARAGRAPH_\nA la part sud-oest del llac la zona geot\xc3\xa8rmica de West Thumb \xc3\xa9s f\xc3\xa0cilment accessible als visitants. Els g\xc3\xa8isers, fumaroles i fonts termals es troben al voltant i fins i tot dins del llac. _NEWLINE_Des de l'any 2004 el s\xc3\xb2l sota el llac ha comen\xc3\xa7at a elevar-se significativament indicant un increment de l'activitat geol\xc3\xb2gica. Actualment part de la caldera volc\xc3\xa0nica formada fa uns 640.000 anys per la c\xc3\xa0mera de magma forma part de la conca d'aquest llac. _NEWLINE_Es creu que antigament el Llac Yellowstone (que era molt m\xc3\xa9s gran que l'actual llac) drenava cap a l'Oce\xc3\xa0 Pac\xc3\xadfic a trav\xc3\xa9s del riu Snake, actualment nom\xc3\xa9s drena a trav\xc3\xa9s del riu Yellowstone."